**Tatabánya Megyei Jogú Város Önkormányzata Közgyűlésének**

**18/2016.(VIII.31.) önkormányzati rendelete**

**az üzletek éjszakai nyitva tartásának rendjéről**

Tatabánya Megyei Jogú Város Önkormányzata Közgyűlése a kereskedelemről szóló 2005. évi CLXIV. törvény 6. § (4) bekezdésében és 12. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** (1) A rendelet hatálya – a (2) bekezdésben foglalt kivétellel – Tatabánya Megyei Jogú Város közigazgatási területén üzemeltetett üzletekre terjed ki.

(2) A rendelet hatálya nem terjed ki:

c) a vendéglátó egységekre,

d) a szálláshely-szolgáltató egységekre,

e) az alkalmi rendezvényekre

f) az üzemanyag töltőállomáson üzemeltetett üzletekre.

**2. §** A rendeletben használt fogalmakat a kereskedelemről szóló 2005. évi CLXIV. törvény és a kereskedelmi tevékenységek végzésének feltételeiről szóló 210/2009. (IX. 29.) Korm. rendelet által használt fogalmak szerint kell érteni.

**3. §** (1) Az üzletek 22.00 óra és 06.00 óra között– a (2) bekezdésben foglalt kivétellel – nem tarthatnak nyitva, kivéve, ha a szeszes italok árusítását 22.00 óra és 06.00 óra között beszüntetik.

(2) Az üzletek december 31. napján és január 1. napján (szilveszterkor) korlátozás nélkül tarthatnak nyitva.

(3) Az üzletek üzemeltetői a vásárlókat kötelesek tájékoztatni a szeszes italok árusításának (1) bekezdésben meghatározott időszakban történő beszüntetéséről írásban, az üzletben jól látható helyen elhelyezett tájékoztatón.

**4. §** Ez a rendelet 2016. október 1-én lép hatályba.

**Schmidt Csaba s.k. Dr. Berkovics Gergely s.k.**

polgármester jegyző